text: El cotxe va caure a la via del tren a Sant Pol
  Un cotxe va caure a la via del tren des de la N-II a Sant Pol de Mar aquest dilluns cap a un quart de nou de la nit. L'automòbil va quedar entre les vies, per la qual cosa es va haver d'aturar la circulació de trens en aquest tram.
  Protecció Civil va activar l'alerta del pla Ferrocat mentre es retirava el vehicle, dins del qual només hi viatjava el conductor que havia resultat ferit lleu. El conductor, d'avançada edat, assegurava no recordar res del moment de la caiguda.